### Как се извършва смяна на задни накладки?



При необходимост от **смяна на задни дискови накладки** разлика в подмяната с предните няма. Те се сменят по същия начин и последователност както при предни накладки. При 
наличие на барабанни или челюстни спирачки на задните колела, смяната се извършва по-различно, защото конструкцията е друга.


 При барабанните спирачки при натискане на педала на спирачката, посредством спирачната течност се задейства спирачния цилиндър, който е с две бутала. 
Те избутват спирачните челюстни накладки към барабана и така се осъществява спирането.


**Смяна на задни барабанни накладки** се извършва като:


* След паркиране на автомобила, предните колела се подпират, за да се ограничи движението напред. Включва се на първа скорост без задействане на ръчната 
спирачка. Разхлабват се болтовете на колелото и с помощта на крик се повдига във висящо положение. Поставя се стабилна подложка или стойка, на която да легне 
купето, развиват се болтовете на джантата и колелото се сваля.
* За да се свалят накладките първо трабва да се свали **спирачен барабан**, който е фиксиран към главината обикновено с два щифта. Свалят се щифтовете и
спирачния барабан.
* Събират се буталата на спирачния цилиндър с притискане на челюстите. Това е важно, защото след замяната на накладките, спирачния барабан няма да може 
да се постави при раздалечени бутала. При събиране на буталата на цилиндъра се следи за нивото на спирачната течност в казанчето и при опасност от преливане 
се изпомпва.
* С помощта на клещи се свалят двете пружини от накладките и се демонтира лостчето на ръчна спирачка.
* Поставят се новите накладки и всичко се монтира по обратен ред.
* Задължително се проверява нивото на спирачната течност и действието на цялата спирачна система, включително и ръчната спирачка.


